
Ministru kabineta sēdes protokollēmums

Noteikumu projekts "Grozījumi Ministru kabineta 2010. gada 3. augusta noteikumos Nr. 715 "Labturības prasības kažokzvēru turēšanai""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Zemkopības ministrijai sadarbībā ar Datu valsts inspekciju un Tieslietu ministriju sagatavot un līdz 2022. gada 21. februārim iesniegt Saeimā priekšlikumu likumprojektam “Grozījumi Dzīvnieku aizsardzības likumā” (Nr.1151/Lp13), kas paredz cietsirdīgas izturēšanās pret dzīvniekiem novēršanai, kā arī dzīvnieku aizsardzības, labturības, veselības prasību un epidemioloģiskās drošības jomu regulējošos normatīvajos aktos noteikto īpašo epidemioloģiskās drošības nosacījumu dzīvnieku populācijā izpildes nodrošināšanai, noteikt kažokzvēru īpašnieka vai turētāja pienākumu veikt kažokzvēru mītņu un sprostu, kuros atrodas dzīvnieki vai tiek veiktas fiziskas darbības ar dzīvniekiem, videonovērošanu, kā arī tiesisko ietvaru šādas videonovērošanas veikšanai.

